b'\n_START_ARTICLE_\nMiddelskole\n_START_PARAGRAPH_\nMiddelskole ble innf\xc3\xb8rt i Norge ved lov om h\xc3\xb8yere allmennskoler av 1869. Etter \xc3\xa5 ha g\xc3\xa5tt tre \xc3\xa5r p\xc3\xa5 allmueskolen eller p\xc3\xa5 en forberedelsesskole kunne elevene g\xc3\xa5 over til en seks\xc3\xa5rig middelskole med latinlinje og engelsklinje. Deretter fulgte det tre\xc3\xa5rige gymnaset._NEWLINE_Allerede fra begynnelsen av 1800-tallet var det realskole og borgerskole i nesten alle norske byer. P\xc3\xa5 flere steder ble det fra omkring 1820 opprettet l\xc3\xa6rde skoler som var ufullstendige middelskoler. De vokste frem av borgerskolene og manglet de tre \xc3\xb8vre klassetrinnene. Slike skoler ble opprettet i Larvik i 1823, Arendal i 1824, Molde i 1832 og Troms\xc3\xb8 i 1833. En ny lov i 1848 gjorde 6-\xc3\xa5rig middelskole obligatorisk for opptak til 3-\xc3\xa5rig gymnas, og alle landets borger- og realskoler gikk da over til \xc3\xa5 bli middelskoler._NEWLINE_I andre halvdel av 1930-\xc3\xa5rene ble det vedtatt nye lover for folkeskolen, og den gamle middelskolen ble erstattet av realskolen og gymnaset.'